Държавен вестник, бр. 53, 2010 г., стр. 17

БРОЙ  53	
Д Ъ Р Ж А В Е Н  В Е С Т Н И К 	
СТР.  17  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 19
от 22 юни 2010 г.
за утвърждаване на медицински стандарт 
„Педиатрия“
Чл. 1. (1) С тази наредба се утвърждава 
медицинският стандарт „Педиатрия“ съгласно 
приложението.
(2) С медицинския стандарт по ал. 1 се 
определят минимални изисквания към лечеб­
ните заведения, които извършват дейности по 
педиатрия.
Чл. 2. Вътрешните актове на органите на 
управление на лечебното заведение и догово­
рите за оказана медицинска помощ, сключвани 
от лечебните заведения, не могат да съдържат 
разпоредби, които определят по-ниско качество 
на осъществяваната дейност по педиатрия от 
установеното с изискванията на тази наредба.
Заключителни разпоредби
§ 1. Указания по прилагането на тази наредба 
се дават от министъра на здравеопазването.
§ 2. Контролът по изпълнение на наредба­
та се осъществява от Изпълнителна агенция 
„Медицински одит“, регионалните центрове по 
здравеопазване и органите на управление на 
лечебните заведения.
§ 3. За нарушение или неизпълнение на 
задълженията по тази наредба виновните лица 
се наказват по реда на Закона за лечебните 
заведения и Закона за здравето.
§ 4. Наредбата се издава на основание чл. 6, 
ал. 1 от Закона за лечебните заведения.
Министър: А.-М. Борисова
Приложение 
към чл. 1, ал. 1
МЕДИЦИНСКИ СТАНДАРТ „ПЕДИАТРИЯ“
1. Основна характеристика на медицинска 
специалност педиатрия.
1.1. Дефиниция, основни цели и задачи. 
1.1.1. Педиатрията е интегрална медицинска 
специалност, обект на която са децата от 0 до 
18-годишна възраст.
1.1.2. Основна цел на педиатрията е съхраняване 
и/или подобряване здравето на детето.
1.1.3. Основни задачи са:
1.1.3.1. проследяване физическото и нервно-
психическото развитие на детето;
1.1.3.2. първичната и вторичната профилактика 
на детските заболявания и промоция на здравето;
1.1.3.3. диагнозата и лечението на заболяванията 
в детската възраст.
1.1.4. В извънболничната помощ наблюдение­
то и лечението на децата до 18-годишна възраст 
включително се осъществява от общопрактикуващ 
лекар и специалист педиатър. Препоръчително е 
наблюдението и лечението на децата до 18-годишна 
възраст да се осъществява от общопрактикуващ 
лекар, който има и призната специалност по 
педиатрия. 
1.2. Медицински дейности в областта на педи­
атрията.
1.2.1. Профилактични дейности:
1.2.1.1. връзка с лекаря, наблюдавал протича­
нето на бременността и антенаталното развитие 
на детето;
1.2.1.2. наблюдение и оценка на физическото и 
нервно-психическото развитие на детето; 
1.2.1.3. даване указания за рационално хранене, 
наблюдение и оценка за тяхното изпълнение;
1.2.1.4. повишаване на защитните сили на ор­
ганизма на детето чрез:
а) следене за правилния хигиенен режим на 
отглеждане;
б) даване на съвети за провеждане на закали­
телни процедури;
в) даване на указания за провеждане на пре­
поръчителни имунизации;
1.2.1.5. провеждане на профилактичните про­
грами, предвидени в нормативните актове; 
1.2.2. Диагностично-лечебни дейности:
1.2.2.1. диагноза и лечение на спешните със­
тояния;
1.2.2.2. диагноза и лечение на острите заболя­
вания, като при хирургични, ортопедични, очни, 
УНГ, психиатрични, гинекологични заболява­
ния – оказване на първа помощ при необходимост 
и след това насочване към съответен специалист;
1.2.2.3. диагноза, лечение и рехабилитация 
на хроничните заболявания (с изключение на 
хирургичните, ортопедичните, очните, ото-ри­
но-ларингологичните, гинекологичните и пси­
хиатричните);
1.2.2.4. проследяване в реконвалесцентен пери­
од на деца, прекарали остри тежки заболявания;
1.2.2.5. диспансеризация на децата с хронични 
заболявания към съответен специалист съгласно 
действащата нормативна уредба;
1.2.2.6. диагноза и при необходимост лечение 
на състояния, които са отклонения от нормата, 
но не са заболявания.
1.2.3. Дейностите, свързани с оказване на кон­
султативна помощ:
1.2.3.1. оценка на дейности в областта на пе­
диатрията;
1.2.3.2. оказване на консултативна помощ при 
неясни, тежки и сложно протичащи случаи на 
заболяване;
1.2.3.3. даване на конкретни препоръки за 
подобряване на работата.
1.2.4. Медицинска експертиза:
1.2.4.1. на функционалните възможности на 
детския организъм във връзка с оценка на въз­
можността за социална адаптация;
1.2.4.2. във връзка с насочване за рехабилита­
ционно и санаториално лечение;